CELEX: 32020D1786
Language: da
Date: 2020-11-27 00:00:00
Title: Rådets afgørelse (EU) 2020/1786 af 27. november 2020 om indgåelse af protokollen til gennemførelse af partnerskabsaftalen om bæredygtigt fiskeri mellem Den Europæiske Union og Republikken Senegal

1.12.2020   
               
               
                  DA
               
               
                  Den Europæiske Unions Tidende
               
               
                  L 403/5
               
            
         RÅDETS AFGØRELSE (EU) 2020/1786
         af 27. november 2020
         om indgåelse af protokollen til gennemførelse af partnerskabsaftalen om bæredygtigt fiskeri mellem Den Europæiske Union og Republikken Senegal
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43, sammenholdt med artikel 218, stk. 6, andet afsnit, litra a), nr. v), og artikel 218, stk. 7,
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     I overensstemmelse med Rådets afgørelse (EU) 2019/1925 (2) blev protokollen til gennemførelse af partnerskabsaftalen om bæredygtigt fiskeri mellem Den Europæiske Union og Republikken Senegal (i det følgende benævnt »protokollen«) undertegnet den 18. november 2019.
                  
               
                     (2)
                  
                  
                     Formålet med protokollen er at gøre det muligt for Unionen og Republikken Senegal (i det følgende benævnt »Senegal«) at arbejde tættere sammen om at fremme en bæredygtig fiskeripolitik og en ansvarlig udnyttelse af fiskeressourcerne i Senegals farvande samt at støtte Senegals bestræbelser på at udvikle fiskerisektoren.
                  
               
                     (3)
                  
                  
                     Protokollen bør godkendes på Unionens vegne.
                  
               
                     (4)
                  
                  
                     I henhold til aftalens artikel 7 nedsættes der en blandet komité, som skal overvåge aftalens gennemførelse. Desuden kan den blandede komité vedtage visse ændringer af protokollen. For at lette godkendelsen af sådanne ændringer bør Kommissionen på særlige materielle og formelle betingelser bemyndiges til på Unionens vegne at godkende dem efter en forenklet procedure.
                  
               
                     (5)
                  
                  
                     Unionens holdning til de påtænkte ændringer af protokollen bør fastlægges af Rådet. De foreslåede ændringer bør godkendes, medmindre et blokerende mindretal af medlemsstater i overensstemmelse med artikel 16, stk. 4, i traktaten om Den Europæiske Union, gør indsigelse —
                  
               VEDTAGET DENNE AFGØRELSE:
         
            Artikel 1
            Protokollen til gennemførelse af partnerskabsaftalen om bæredygtigt fiskeri mellem Den Europæiske Union og Republikken Senegal godkendes herved på Unionens vegne (3).
         
         
            Artikel 2
            I overensstemmelse med proceduren i bilaget til denne afgørelse bemyndiges Kommissionen til på Unionens vegne at godkende de ændringer af protokollen, som skal vedtages af den blandede komité, der er nedsat ved aftalens artikel 7.
         
         
            Artikel 3
            Rådets formand foretager på Unionens vegne den notifikation, der er omhandlet i protokollens artikel 17.
         
         
            Artikel 4
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 27. november 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  Godkendelse af 11. november 2020 (endnu ikke offentliggjort i EUT).
         
            (2)  Rådets afgørelse (EU) 2019/1925 af 14. november 2019 om undertegnelse på Unionens vegne og om midlertidig anvendelse af protokollen til gennemførelse af partnerskabsaftalen om bæredygtigt fiskeri mellem Den Europæiske Union og Republikken Senegal (EUT L 299 af 20.11.2019, s.11).
         
            (3)  Teksten til protokollen er offentliggjort i EUT L 299 af 20. november 2019 sammen med afgørelsen om undertegnelse.
      
      
         
            BILAG
            PROCEDURE FOR GODKENDELSE AF ÆNDRINGER AF PROTOKOLLEN, DER SKAL VEDTAGES AF DEN BLANDEDE KOMITÉ
            Hvis den blandede komité skal vedtage ændringer af protokollen i overensstemmelse med protokollens artikel 8 og artikel 10, bemyndiges Kommissionen til på Unionens vegne at godkende de foreslåede ændringer på følgende betingelser.
            
                        1)
                     
                     
                        Kommissionen sikrer, at godkendelsen på Unionens vegne:
                        
                                    a)
                                 
                                 
                                    er i overensstemmelse med målene for den fælles fiskeripolitik
                                 
                              
                                    b)
                                 
                                 
                                    er forenelig med de relevante regler, der er vedtaget af regionale fiskeriforvaltningsorganisationer, og tager hensyn til fælles kyststatsforvaltning
                                 
                              
                                    c)
                                 
                                 
                                    tager hensyn til de seneste statistiske, biologiske og andre relevante oplysninger, der er fremsendt til Kommissionen.
                                 
                              
                  
                        2)
                     
                     
                        Inden Kommissionen godkender foreslåede ændringer på Unionens vegne, forelægger den dem for Rådet i tilstrækkelig god tid inden det relevante møde i den blandede komité.
                     
                  
                        3)
                     
                     
                        Overensstemmelsen af de foreslåede ændringer med de kriterier, der er fastsat i dette bilags punkt 1, vurderes af Rådet.
                     
                  
                        4)
                     
                     
                        Medmindre en række medlemsstater svarende til et blokerende mindretal i Rådet i overensstemmelse med artikel 16, stk. 4, i traktaten om Den Europæiske Union gør indsigelse mod de foreslåede ændringer, godkender Kommissionen dem på Unionens vegne. I tilfælde af et sådant blokerende mindretal afviser Kommissionen på Unionens vegne de foreslåede ændringer.
                     
                  
                        5)
                     
                     
                        Hvis det på senere møder i den blandede komité, herunder på stedet, er umuligt at nå til enighed, forelægges spørgsmålet på ny for Rådet i overensstemmelse med proceduren i punkt 2)-4), således at der i Unionens holdning tages hensyn til nye elementer.
                     
                  
                        6)
                     
                     
                        Kommissionen opfordres til rettidigt at træffe alle nødvendige foranstaltninger til opfølgning på den blandede komités afgørelse, herunder eventuelt offentliggørelse af den relevante afgørelse i Den Europæiske Unions Tidende og forelæggelse af alle de forslag, der er nødvendige for at gennemføre nævnte afgørelse.
                     
                  
                        7)
                     
                     
                        Med hensyn til andre spørgsmål, der ikke vedrører ændringer af protokollen i overensstemmelse med dennes artikel 8 og 10, fastlægges den holdning, som Unionen skal indtage i den blandede komité, i overensstemmelse med traktaterne og den etablerede arbejdspraksis.